28/04/2020 | Administración LocalMunicipal
Ortigueira
Secretaría
Rectificación do acordo plenario de data 11 de novembro de 2013 de desafectación dun camiño en desuso

ANUNCIO O Concello Pleno na sesión ordinaria do día 12 de marzo de 2020, adoptou, entre outros, o seguinte acordo: Expediente 81/2018. Rectificación do acordo plenario de data 11 de novembro de 2013 de desafectación dun camiño en desuso EXPOSICIÓN DE MOTIVOS “1.- Con data de 28 de xuño de 2013, o Concello Pleno aprobou inicialmente a desafectación do dominio público dunha parcela destinada orixinalmente a camiño público que atopábase en desuso. En dito acordo establecíase que as medidas da parcela, identificada co nº 5083 do polígono 84 no Catastro, eran de 25 metros de lonxitude e 2,5 metros de ancho (62,50 m2). 2.- Con data de 11 de novembro de 2013, devandito acordo elevouse a definitivo.3.- O día 9 de decembro de 2013, o Rexistro da Propiedade denegou a inmatriculación da parcela posto que a súa superficie non era coincidente coa prevista no Catastro.4.- Con data de 28 de setembro de 2018 e Rexistro de Entrada 2018-E-RC-4593, recíbese o Acordo de Alteración da Descrición Catastral da parcela 5083 do polígono 84 cunha superficie catastral 46 m2.5.- Con data 18 de decembro de 2018 lévase a cabo a valoración da parcela tomando como base a superficie descrita no acordo plenario (62,50 m2) 6.- Con data 13 de marzo de 2019 verificase que a parcela está libre de ocupacións por parte de particulares e, consecuentemente, levouse a cabo a recepción formal da mesma.7.- Con data 15 de marzo de 2019, a Alcaldía incluíu no Inventario Municipal de Bens e Dereitos devandita parcela coas medidas descritas no acordo plenario de 2013.8.- Con data 24 de maio de 2019 recíbese comunicación do Rexistro da Propiedade na que se denega a inmatriculación da parcela pola discordancia entre a superficie catastral da parcela (43 m2) e a superficie que consta tanto no inventario municipal coma no acordo plenario (62,50m2) 9.- Con data 26/02/2020 o servizo técnico municipal informa que existe un erro na medición da parcela e que as dimensións correctas son 25 metros de lonxitude e 1,87 metros de ancho de media (43 metros cadrados). 10.- Con data 28/02/2020 a Secretaría municipal informa que é preciso rectificar o acordo plenario de 2013 e axustar as dimensións da parcela á realidade. ACORDO Primeiro.- Aprobar inicialmente a rectificación do acordo plenario de 11 de novembro de 2013 nos seguintes termos: Onde di “25 metros de lonxitude e 2,5 metros de ancho (62,50 metros cadrados de superficie)” debe dicir “25 metros de lonxitude e 1,84 metros de ancho (46 metros cadrados de superficie).” Polo tanto, o texto definitivo do acordo é o seguinte: Primeiro.- Alterar a cualificación xurídica do seguinte do tramo inicial de 25 metros de lonxitude e 1,84 metros de ancho (46 m² de superficie) dun camiño publico sito no lugar de Casón, parroquia de San Adrián, e que discurre entre as fincas 688 (sur-suroeste) e 2.306 e 687 (norte-noroeste) do polígono 84, definitivamente, pasando de ser un ben de dominio público a ser unha parcela sobrante de carácter patrimonial. Segundo.- Reflectir na rectificación anual do Libro Inventario de Bens da Corporación a alteración da cualificación xurídica que sufriu dito ben e solicitar ao Rexistro da Propiedade que proceda a deixar constancia deste cambio mediante os correspondentes asentos ou anotacións rexistrais necesarias. Terceiro.- Realizar o acto de recepción formal de dito tramo que foi desafectado, de conformidade co artigo 8.3 do Regulamento de Bens das Entidades Locais. Cuarto.- Facultar o Alcalde para que subscriba os documentos que sexan necesarios para a efectividade dos presentes acordos” Segundo.- Abrir un período de información pública por prazo dun mes a contar desde a publicación dun anuncio no Boletín Oficial da Provincia aos efectos de que calquera persoa física ou xurídica poida examinar a documentación obrante no expediente relacionada coa rectificación da superficie a desafectar e formular as alegacións que estime oportunas.” O que se fai publico para xeral coñecemento e aos efectos oportunos Ortigueira, 22 de abril de 2020 O Alcalde-Presidente, D. Juan Vicente Penabad Muras